**Ministru kabineta noteikumu “Noteikumi par tehnisko specifikāciju šaujamieroča pārveidošanai par salūtieroci (akustisko ieroci) un salūtieroča (akustiskā ieroča) apliecinājuma izsniegšanas, reģistrēšanas un valsts nodevas maksāšanas kārtību un apmēru” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta “Ieroču aprites likums” (atbalstīts Ministru kabineta sēdē 2018.gada 4.septembrī; protokols Nr.41; 28.§ (TA-1624)) 93.panta pirmā un otrā daļa, kas paredz noteikt, ka: 1) tehnisko specifikāciju šaujamieroča pārveidošanai par salūtieroci (akustisko ieroci) nosaka Ministru kabinets, 2) kārtību, kādā tiek izsniegts salūtieroča (akustiskā ieroča) apliecinājums, kā arī kārtību un apmēru, kādā maksājama valsts nodeva par salūtieroča (akustiskā ieroča) apliecinājuma izsniegšanu, nosaka Ministru kabinets.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieroču un speciālo līdzekļu aprites likumā nav iekļauts termins “salūtierocis (akustiskais ierocis)”, tādējādi spēkā esošie normatīvie akti nenoteic salūtieroču (akustisko ieroču) apriti, tai skaitā to konstrukcijas īpatnības un uzskaiti.Lai Latvijas nacionālajos normatīvajos aktos pārņemtu Eiropas Parlamenta un Padomes 2017.gada 17.maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli, prasības, nodrošinot Latvijas ieroču aprites nosacījumu harmonizāciju ar citām Eiropas Savienības dalībvalstīm un Eiropas Ekonomikas Zonas valstīm salūtieroču (akustisko ieroču) aprites regulējumā, likumprojektā “Ieroču aprites likums” iekļauts jauns termins “salūtierocis (akustiskais ierocis)” un paredzēts deleģējums Ministru kabinetam noteikt tehnisko specifikāciju šaujamieroča pārveidošanai par salūtieroci (akustisko ieroci), kārtību, kādā tiek izsniegts salūtieroča (akustiskā ieroča) apliecinājums, kā arī kārtību un apmēru, kādā maksājama valsts nodeva par salūtieroča (akustiskā ieroča) apliecinājuma izsniegšanu.Lai novērstu risku, ka pēc šaujamieroča pārveidošanas par salūtieroci (akustisko ieroci) to iespējams izmantot arī kā šaujamieroci, vai vienkārši pārveidot par šaujamieroci, projekts paredz noteikt tehnisko specifikāciju šaujamieroča pārveidošanai par salūtieroci (akustisko ieroci), proti, noteikt tās minimālās tehniskās prasības, kurām jāatbilst salūtierocim (akustiskajam ierocim).Projektā paredzēta salūtieroča (akustiskā ieroča) apliecinājuma izsniegšanas kārtība, kā arī kārtība un apmērs, kādā maksājama valsts nodeva par salūtieroča (akustiskā ieroča) apliecinājuma izsniegšanu.Projektam jāstājas spēkā vienlaikus ar likumprojektu “Ieroču aprites likums” (atbalstīts Ministru kabineta sēdē 2018.gada 4.septembrī; protokols Nr.41; 28.§ (TA-1624)). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz ieroču komersantiem, kuriem izsniegta speciālā atļauja (licence) šaujamieroča pārveidošanai par salūtieroci (akustisko ieroci), kuri veiks nepieciešamos pasākumus šaujamieroča pārveidošanai par salūtieroci (akustisko ieroci), kā arī juridiskajām personām, kuras īsteno profesionālo darbību kultūras jomā vai vēsturisku notikumu atveidošanā, un Valsts policijas darbiniekiem, kuri veiks salūtieroča (akustiskā ieroča) verifikāciju un salūtieroča (akustiskā ieroča) apliecinājuma izsniegšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts veicinās ieroču komersantu darbību attiecīgās ieroču kategorijas apritē. Juridiskajām personām, kuras savā profesionālajā darbībā izmanto salūtieročus, (akustiskos ieročus) tiesiskais regulējums paredz kārtību, lai tiktu iegādāti tikai verificēti salūtieroči (akustiskie ieroči) ar legālu izcelsmi.Administratīvais slogs pēc būtības paliek nemainīgs, jo arī šobrīd salūtieroči ir atļauti tikai juridiskajām personām noteiktās profesionālās darbības sfērās un lielākajai daļai šo salūtieroču vēsturiski jau ir Valsts policijas izsniegti apliecinājumi. Tādējādi noteikumi nenosaka jaunus pienākumus jau esošo salūtieroču īpašniekiem, bet konkretizē personas, kuras būs tiesīgas iesniegt jaunu salūtieroci apliecinājuma saņemšanai (tikai ieroču komersanti), nosaka valsts nodevu par konkrēto pakalpojumu (līdz šim tika piemērots Valsts policijas sniegto maksas pakalpojumu cenrādis par ballistisko ekspertīzi), kā arī paredz sākotnējus minimālos tehniskos kritērijus veicamajiem pārveidojumiem šaujamieroču konstrukcijā (līdz šim nekādi tehniski kritēriji nebija noteikti, kā rezultātā pārveidojumu tehniskais izpildījums bija ļoti daudzveidīgs un to izvērtēšanas iespējas – neviennozīmīgas). |
| 3. | Administratīvo izmaksu monetārs novērtējums | 2019.gadā un turpmāk tiek plānots izsniegt 70 salūtieroča (akustiska ieroča) apliecinājumus.Noteikumu projekts paredz, ka komersantam, kurš vēlas saņemt salūtieroča (akustiska ieroča) apliecinājumu, ir jāiesniedz iesniegums papīra formā. Iesnieguma aizpildīšana vidēji prasa 15 minūtes.Aprēķinos tiek izmantota vidējā darba alga – 5,51 *euro* stundā (Centrālās statistikas pārvaldes dati 2017.gadā mēneša vidējā darba samaksa: 926 *euro*, 168 stundas/mēnesī).**Administratīvās izmaksas personai:**1. **Iesnieguma sastādīšana**

Valsts policijas pieņēmumi: komersants iesniegumu aizpilda papīra formātā, tam vidēji patērējot 15 minūtes (0,25 st.). Papildus nepieciešamie izdevumi papīram sastāda 0,07 *euro* par lapu.C1 = (5,51 x 0,25) x (70 x 1) + (70 x 0,07)\* = 145,43 *euro* \* papīra izmaksas1. **Iesnieguma iesniegšana (personīgi)**

Valsts policijai nav pieejama informācija par to, kā komersants nokļūst Valsts policijas struktūrvienībā, tāpēc tiek pieņemts, ka komersants nokļūšanai uz Valsts policiju izmanto sabiedrisko transportu, ceļā vidēji pavadot 2 stundas. Paredzamās sabiedriskā transporta izmaksas sastāda 4,00 *euro* (sabiedriskā transporta biļete turp un atpakaļ). C2 = (5,51 x 2) x (70 x 1) + (70 x 4,00)\* = 1 051,40 *euro*\* transporta izdevumi1. **Salūtieroča (akustiska ieroča) apliecinājuma saņemšana**

Komersants ierodas pēc salūtieroča (akustiska ieroča) apliecinājuma, izmantojot sabiedrisko transportu un ceļā pavadot 2 stundas. Paredzamās sabiedriskā transporta izmaksas sastāda 4,00 euro (sabiedriskā transporta biļete turp un atpakaļ).C3 = (5,51 x 2) x (70 x 1) + (70 x 4,00)\* = 1 051,40 *euro*\* transporta izdevumi**Kopējās administratīvās izmaksas personai:****Ckomersantam = 145,43 + 1 051,40 + 1 051,40** **= 2 248,23 *euro***Informatīvi: **Administratīvās izmaksas Valsts policijai:**Aprēķinos tiek izmantota vidējā darba samaksa - 5,13 *euro*, pasta sūtījumu vidējā cena – 1,49 *euro.***Komersanta informēšana par pieņemto lēmumu**Valsts policijas pieņēmums: nodarbinātais, informējot komersantu, vidēji patērēs 10 minūtes (0,17 st.) (Informē komersantu par pieņemto lēmumu atbilstoši Paziņošanas likumā noteiktajai kārtībai, pieņemot, ka tas būs pasta sūtījums).C1 = (5,13 x 0,17) x ((70 + 10) x 1) + 1,49 x ((70 +10) x 1) = 188,97 *euro***Kopējās izmaksas Valsts policijai**, lai nodrošinātu salūtieroča (akustiska ieroča) apliecinājuma izsniegšanu:**CVP = 188,97 *euro*****Administratīvās izmaksas PAVISAM:****Ckopā = Ckomersantam + CVP = 2 248,23 + 188,97 = 2 437,20 *euro***Informatīvi: 2 437,20 : 70 = 34,82 *euro* vidēji vienam gadījumam. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 305 720 | 0 | 411 927 | 0 | 305 720 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 305 720 | 0 | 411 927 | 0 | 305 720 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 303 016 | 0 | 303 016 | 0 | 303 016 | 0 | 0 |
| 2.1. valsts pamatbudžets | 303 016 | 0 | 303 016 | 0 | 303 016 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 6.1. Detalizēts ieņēmumu aprēķins Detalizēts ieņēmumu aprēķins pievienots projekta sākotnējās ietekmes novērtējuma ziņojuma (anotācijas) pielikumā. Kopumā 2019.gadā un turpmāk ik gadu plānots izsniegt 70 salūtieroča (akustiskā ieroča) apliecinājumus.Aprēķinot valsts nodevas apmēru, tika izvērtēti valsts nodevas administrēšanas nodrošināšanai un pakalpojuma sniegšanai nepieciešamie tiešie un netiešie izdevumi.Valsts pamatbudžeta ieņēmumu no valsts nodevas par salūtieroča (akustiskā ieroča) apliecinājuma izsniegšanu prognoze:2019.gadā un turpmāk ik gadu prognozēti ieņēmumi 6 650 *euro* apmērā:95 *euro* x 70 apliecinājumi = 6 650 *euro.*Papildus ieņēmumi netiek plānoti.6.2. Detalizēts izdevumu aprēķins.Valsts policija izdevumus, kas saistīti ar valsts nodevas par salūtieroča (akustiska ieroča) apliecinājuma izsniegšanu administrēšanas nodrošināšanu un pakalpojuma sniegšanu, segs tai piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Lai noteiktu optimālu valsts nodevas apmēru, nepārsniedzot ar salūtieroča (akustiskā ieroča) apliecinājuma izsniegšanu saistītās vidējās izmaksas, kas Valsts policijai rodas, nodrošinot attiecīgo pakalpojumu, valsts nodevas par salūtieroča (akustiskā ieroča) apliecinājuma izsniegšanu apmērs noteikts pašizmaksas apjomā, noapaļojot to līdz veseliem *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Ieroču aprites likums” (atbalstīts Ministru kabineta sēdē 2018.gada 4.septembrī; protokols Nr.41; 28.§ (TA-1624)).Būs nepieciešami grozījumi Ministru kabineta 2005.gada 27.decembra noteikumos Nr.1032 “Noteikumi par budžeta ieņēmumu klasifikāciju”, paredzot tajos jaunu valsts nodevas veidu – valsts nodevu par salūtieroča (akustiskā ieroča) apliecinājuma izsniegšanu, attiecīgi precizējot budžeta ieņēmumu klasifikācijas koda 9.3.9.3. nosaukumu. |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija | Projekts tiks virzīts izskatīšanai Ministru kabineta sēdē pēc likumprojekta “Ieroču aprites likums” izskatīšanas Saeimā otrajā lasījumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nodrošinot sabiedrības līdzdalību atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, 2018.gada 18.jūlijā Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība” tika publicēts paziņojums par sabiedrības līdzdalības iespējām projekta izstrādes procesā.Pēc izsludināšanas Valsts sekretāru sanāksmē projekts sabiedrībai pieejams Ministru kabineta tīmekļvietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli, iebildumus un priekšlikumus par projektu līdz 2018.gada 6.augustam.  |
| 3. | Sabiedrības līdzdalības rezultāti | Sabiedrības viedoklis, iebildumi vai priekšlikumi par projektu netika saņemts.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus; papildu cilvēkresursi nav nepieciešami.Jaunu institūciju izveide, esošo institūciju likvidācija vai reorganizācija nav paredzēta. |
| 3. | Cita informācija | Nav |

|  |  |
| --- | --- |
| Iekšlietu ministrs | R.Kozlovskis |
| Vīza: valsts sekretārs | D.Trofimovs |

Žakaite, 67829546

solvita.zakaite@vp.gov.lv

Lasmanis, 67208420

janis.lasmanis@ekspertize.vp.gov.lv

Dzene, 67075548

ilze.dzene@vp.gov.lv